Амнести интернешенал: Во светот сеуште има премногу  егзекуции
Нов извештај на Амнести интернешенал вели дека една третина од над 1500 егзекуции извршени во 24 земји во 2007-ма биле изведени во Кина
Амнести ја идентификува Кина како земја на најголем број егзекуции. Од организацијата велат дека најмлку 470 лица се егзекутирани во 2007-ма, иако предупредуваат дека реалната цифра е несомнено многу повисока. Пиерс Банистер од групата за заштита на човековита права објаснува: Иран, Саудиска Арабија, Пакистан и САД ја комплетираа листата на земји во светот каде се извршени најмногу егзекуции во 2007-ма. Во овие земји се извршени 88 отсто од сите регистрирани егзекуции. Само во САД се извршени 42 погубувања. Многу земји, соопшти Амнести, егзекутираат лица за дела кои вообичаено не се сметаат за криминал, или по нефер судски процедури. Се наведува пример со човек кој бил каменуван до смрт за прељуба. Во Северна Кореја, менаџер на фабрика бил застрелан од стрелачки вод затоа што одбил да даде информации за потеклото на семејството, за парите инвестирани во фабриката, за поставување на своите деца за менаџери и затоа што направил меѓународни телефонски разговори. Банистер од Амнести вели дека покрај ратификувањето на Конвенцијата за правата на децата, Иран, Саудиска Арабија и Јемен, продолжија со егзекуција на луѓе за дела кои ги извршиле кога биле под 18-годишна возраст. Амнести интеренешенал е против смртната казна за било кое злосторство и спроведува кампања за неговата аболиција. Минатата година, Генералното собрание на ОН гласаше со 104-54 за ставање крај на егзекуциите, што според Банистер е јасен знак дека има расположение за промени во реалноста, но признава дека се уште има отпор: Амнести го смета одземањето човечки живот од страна на државата како најдрастичен акт што може да го преземе. Ги повикува сите влади да ги почитуваат обврските од ОН и да ја укинат смртната казна.